钦定古今图书集成/明伦汇编/闺媛典/第295卷 > 皇清二十八 > 周士俊妻彭氏
## 钦定古今图书集成/明伦汇编/闺媛典/第295卷 > 皇清二十八 > 周士俊妻彭氏

按《商城县志》：彭氏，诸生周士俊妻。嫁数年无出，劝夫纳妾，生子熙。无何，夫与妾俱殁，彭抚孤泣血，勤女工，达旦不寐，言动一准于礼。家奴数辈，乘孤寡有叛志，彭叱曰：“若辈果欲叛乎？可先杀我，否则宜敛迹，无自寻死。” 乃尽慑服，无敢哗。氏延师课子，为诸生，曰：“吾孀苦二十年，乃有今日，死得瞑目矣。” 未几，无疾而逝。

===易化妻余氏===

按《商城县志》：“余氏，易化妻。年十六适化。事翁姑以孝，待妯娌以和。生三子而化殁。余年三十，矢志抚孤，历冰霜四十馀年。年七十有八，无疾而终。”